| **ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ** |
| --- |
| **Білім беру ұйымы (балабақша/ шағын орталық, мектепалды сыныбы)** |  |
| **Топ/сынып** | **Ортаңғы топ** |
| **Тобы, топтың реттік саны, атауы** |  |
| **Балалардың жасы** | **3 жасар балалар** |
| **Педагогтің аты-жөні** |  |
| **Жоспардың құрылу кезеңі (апта күндерін, айды, жылды көрсету)** | **30.01-03.02.2023ж.** |
| **Апта күндері** | ***Дүйсенбі*** | ***Сейсенбі*** | ***Сәрсенбі*** | ***Бейсенбі*** | ***Жұма*** |
|  |  |  |  |  |  |
| **Күн тәртібі** |  |  |  |  |  |
| **Балаларды қабылдау** | Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. **(сөйлеуді дамыту)** |
| **Ата-аналармен әңгімелесу, кеңес беру** | Ата-аналармен "Баланың жүйке жүйесін қорғаңыз" тақырыбында әңгімелесу, кеңестер беру. |
| **Балалардың дербес әрекеті (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер)** | **"Еңбекке баулу"**Мақсат-міндеттер. Еңбекке деген тұрақты қызығушылықты сақтау, тапсырманы мұқият орындауға ұмтылу; сүлгіні жеке ұяшыққа іліп қоюды үйрету; ересектерге көмектесуге ынталандыру. | **"Еңбекке баулу"**Мақсат-міндеттер. Балалардың өсімдіктердің жарық пен ылғалға деген қажеттіліктері туралы білімдерін кеңейту, сумен және өсімдіктермен жұмыс кезінде дәлдікті, өз іс-әрекеттеріне сенімділікті, еңбек дағдыларын дамыту; қоршаған табиғатқа ұқыпты қарауды, оған қамқорлық жасауды тәрбиелеу. | **"Еңбекке баулу"**Мақсат-міндеттер. Балаларды өз төсек-орындарын ажыратуға үйрету; ересектерге көмек көрсетуге деген ынтаны тәрбиелеу; жұмысқа деген ұмтылысты, тапсырылған іс үшін жауапкершілік сезімін тәрбиелеу. | **"Еңбекке баулу"**Мақсат-міндеттер. Өсімдіктердің жарық пен ылғалға деген қажеттіліктері туралы балалардың білімдерін кеңейту, су және өсімдіктермен жұмыс кезінде дәлдікті, өз іс-әрекеттеріне сенімділікті, еңбек дағдыларын дамыту; қоршаған табиғатқа ұқыпты қарауды, оған қамқорлық жасауға тәрбиелеу. | **"Еңбекке баулу"**Мақсат-міндеттер. Жаңа еңбек дағдыларын үйрету; жапырақтарға ылғалдың қажеттілігі туралы түсінігін бекіту; өсімдіктерге ұқыпты қарауға тәрбиелеу. |
| **"Пішіні бойынша таңда" (топпен жұмыс)**Мақсат-міндеттер: балалардың геометриялық пішіндер туралы білімдерін бекіту, заттардың пішінін дұрыс атау.**(математика негіздері)** | **"Артығын тап" дидактикалық ойыны.**Мақсат-міндеттер: тіл байлықтарын, сөздік қорларын молайту, тапқырлық қабілеттерін дамытып, ойынға деген қызығушылықтарын дамыту.**(сөйлеуді дамыту, қазақ тілі)** | **"Қыс" тақырыбындағы сюжеттік суреттерді қарау.**Мақсат-міндеттер: суреттер бойынша сұрақтарға толық жауап беруге дағдыландыру; балалардың сөздік қорларын, байланыстырып сөйлеу қабілетін дамыту. Кейбір дауыссыз (п-б) дыбыстарды анық айту, дыбыстардың артикуляциясын нақтылау және бекіту, дыбыстардың артикуляциясын нақтылау және бекіту, артикуляциялық аппаратты дамыту.Құралдары: қыс мезгіліне байланысты бейнеленген суреттер.**(сөйлеуді дамыту, қазақ тілі)** | **"Кім шақырғанын тап" сөздік ойыны.**Мақсат-міндеттер. Дидактикалық міндеті: есту анализаторын жаттықтыру, зейін және есту қабілеттерін дамыту, балаларды өз құрбы-құрдастарымен бірігіп ойнауға, достық қатынас орнатуға тәрбиелеу.Ойын ережесі: балаларға қарамай кім шақырғанын тек дауыс бойынша табу, оның атын дұрыс атау. Дауысын өзгертпей, атын қатты айту.Ойын әрекеті: кім шақырғанын іздеу.**(** | **"Үйшікте кім тұрады?" сөздік ойыны.**Мақсат-міндеттер. Дидактикалық міндеті: балалардың жануарлар туралы білімін, дыбыстарды дұрыс айту іскерлігін бекіту.Ойын ережесі. "Үйшікте кім тұрады?" деген сұраққа кім үйшікте тұрса, сол балалар ғана жауап береді (балалар жануарлардың дыбысын салады).Ойын әрекеттері: дыбыспен еліктеу; әртүрлі жануарлар мен құстардың қозғалысын көрсету. |
| **Таңертеңгі жаттығу** | 1. Бастапқы қалып аяқ алшақ, дене тік, қол төменде.1.1. Балалар сылдырмақтарын жоғары көтеріп, екі қолымен сылдырлатады.1.2. Бастапқы қалып (жаттығу 4-5 рет қайталанады).2. Бастапқы қалып аяқ алшақ, дене тік, қол төменде.2.1. Қолдарын оң жаққа жіберіп, сылдырмақтарды сылдырлатады.2.2. Бастапқы қалыпқа келу.2.3. Қолдарын сол жаққа жіберіп, сылдырмақтарды сылдырлатады.2.4. Бастапқы қалып (жаттығу 4 рет қайталанады).3. Бастапқы қалып жерде отырады, аяқ алшақ, сылдырмақ ұстаған қолдары екі жанында.3.1. аяқтарын жинап, сылдырмақ ұстаған қолдарын жоғары көтеріп, сылдырлатады.3.2. Бастапқы қалып (жаттығу 3 рет қайталанады).4. Бастапқы қалып аяқ бірге, дене бос, қол төменде.4.1. Сылдырмақтарын артында ұстап, бір орында тұрып секіру.4.2. Бастапқы қалып (жаттығу 3 рет қайталанады).**(дене шынықтыру)** |
| **Таңғы ас** | **Гигиеналық дағдылар**Мақсат-міндеттер. Күнделікті өмірде гигиеналық дағдыларды сақтау қажеттігін білу. Балаларды сыртқы келбетін бақылауға үйрету; сабынды дұрыс қолдануды, қолды, бетті, құлақты тазалап жууды, жуынғаннан кейін құрғатып сүртуді, орамалды орнына ілуді, тарақты және қол орамалды пайдалануды үйрету.**"Қолдарымызды тап-таза ғып жуайық" ойын жаттығуы.**Мақсат-міндеттер: жуу алгоритмін бекіту.*Көркем сөз.*Нан мен қасықты ал да,Тамақ ішуді баста!Тусипжанова-Шагирова А.**(мәдени-гигиеналық дағдылар)** |
| **Ұйымдастырылған іс-әрекетке дайындық** | **Таңғы сәлемдесу.**Мақсат-міндеттер: балаларды жағымды көңіл-күйге бөленуге тарту; қоршаған объектілерге көңіл аудартып, жылы шыраймен қабылдауға тәрбиелеу.Сәлем саған, Аспаным!Сәлем саған, алтын Күн!(Қолдарын көтеру)Сәлем саған, туған Жер!(Қолдарымен жоғарыда үлкен шеңбер салу)Сәлем, бүкіл Жер шарым!(Қолдарын кілемге баяу түсіру)Сәлем, үлкен отбасым!Сәлем берді балашың!Төбелерінде үлкен шеңбер шығатындай етіп, барлық балалар қол ұстасып қолдарын жоғары көтереді.**(сөйлеуді дамыту)** | **Таңғы сәлемдесу "Сәлем, саған көк аспан!"**Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; қоршаған объектілерге көңіл аудартып, жылы шыраймен қабылдауға тәрбиелеу.Сәлем саған көк аспан! (Қолды жоғары көтеру)Сәлем саған күн нұры! (Екі қолды қосып, шеңбер жасау)Сәлем саған жер ана! (Қолды баяу түсіру)Сәлем саған, достарым! (Барлық балалар қол ұстасып, қолдарын жоғары көтереді)**(сөйлеуді дамыту)** | **Қуаныш шеңбері.**Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; жақын тұрған балаларға көңіл аударып, жылы шыраймен қабылдауға тәрбиелеу.Қане, достар қуанайық.Қуанайық құстарға да, Күнге де,(Балалар қолдарын жоғары көтереді)Қуанайық жымың қаққан көздерге.(Бір - біріне қарап жымияды)Бүкіл әлем қуансын бізбен бірге,(Қолдарын екі жаққа қарай ашады)"Қайырлы таң!" деп, айтамыз біздер Сізге!(Барлығы қол ұстасады)"Қайырлы таң!" ата-анамыз, Сіздерге!"Қайырлы таң!" қалады тағы бізбенен!**(сөйлеуді дамыту)** | **Таңғы сәлемдесу.**Мақсат-міндеттер: балаларды жағымды көңіл-күйге бөленуге тарту, сәлемдесу рәсіміне баулу; қоршаған объектілерге, жақын тұрған балаларға көңіл аудартып, жылы шыраймен қабылдауға тәрбиелеу.Армысың, Әлем!Армысың, Жарық күн!Армысың, абзал Адам!Армысың, менің досым!**(сөйлеуді дамыту)** | **Шаттық шеңбері**Мақсат-міндеттер. Балаларға эмоционалды жағымды көңіл-күй мен ұйымдастырылған іс-әрекетіне мотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.Кел, балалар, күлейік,Күлкіменен түлейік!Қабақ түйген не керек,Көңілді боп жүрейік!Кел, балалар, күлейік!Күлкіменен түлейік!Күлкі көңіл ашады,Күліп өмір сүрейік!**(сөйлеуді дамыту)** |
| **Білім беру ұйымының кестесі****бойынша ұйымдастырылған іс-әрекет** | **Дене шынықтыру**"Домаланған кірпі".Мақсат-міндеттер. Балалардың сап түзеп бірінің артынан бірі шеңбер бойымен арақашықтық сақтап, бағытты өзгертіп жүгіру қабілетін қалыптастыру; 1,5 м қашықтықта допты қақпа (ені 50 см) арқылы домалатуға үйрету; қойылған заттардың арасымен "жылан" тәрізді жүру дағдысын жетілдіру. | **Дене шынықтыру**"Кірпі қалай жүреді?"Мақсат-міндеттер. Балаларда нық қадаммен алға, нық қадаммен артқа жүру дағдыларын дамыту; бір аяқтан бір аяққа секіру, тура секіру; допты алысқа лақтыруға үйрету; баскетбол добына арналған торға белгіленген нысанадан аспай, допты көкірек тұсынан дәлдеп лақтыру дағдыларын дамыту. | **Музыка**"Тұлпарым".Мақсат-міндеттер. Балалардың әнді тыңдай отырып, сипатын ажырата білу қабілетін дамыту; әннің сөздік мағынасын түсініп айта білу қабілетін қалыптастыру; музыка әуенімен музыкалық ырғақты қимылдарды бір мезгілде бастап, бір мезгілде аяқтау дағдысын жетілдіру; дыбысты есту қабілеті мен зейінін дамыту. Балаларды мәдени қарым-қатынас пен адамгершілік ережелеріне тәрбиелеу; эстетикалық талғамын, оқу қызметіне қызығушылықтары мен белсенділіктерін арттыру. | **Дене шынықтыру**"Допты қақпа арқылы домалатамыз".Мақсат-міндеттер. Балаларда тізені биікке көтере отырып жүруге; допты тәрбиешіден 1-1,5 метр арақашықтықта лақтыруға үйрету; қимыл белсенділігін дамыту мен үйлестіру және дене жаттығуларына қызығушылықтарын қалыптастыру. | **Қазақ тілі**"Адамдар. Адам бетінің бөліктері. Тазалық - денсаулық кепілі."Адам, оның дене мүшелері, адам бетінің бөліктері туралы, адамның жердің барлық бөлігінде өмір сүретіндігі туралы балалардың білімдерін қалыптастыру; пантомимикаға үйрету. Артикуляциялық аппаратын, сөйлеуін, қазақ тіліндегі сөздерді есту арқылы қабылдау қабілетін және есту зейінін дамыту, монологтық сөйлеу негіздерін, ойлау қабілетін дамыту; жағымды көңіл күйін білдіре алуы. Қуыршаққа деген жақсы көзқарасқа, мәдени-гигиеналық дағдыларын сақтауға баулу. |
| **2- таңғы ас** | Балаларға тамақ ішер алдында қолды жуу, тамақтану кезінде дұрыс отыруларын қадағалау, ескерту жасау; орындыққа сүйенбей, шынтақты дұрыс қойып отыруларын қатаң қадағалау; тамақ ішер алдында балалардың бір-біріне астың дәмді болуын тілеп; тамақтан соң алғыс айту. **(мәдени-гигиеналық дағдылар, дербес әрекет)** |
| **Серуенге дайындық** | Өзіне-өзі қызмет көрсетуге деген ұмтылысын қолдау: белгілі реттілікпен киінуге және шешінуге, тісті тазалауға, ұқыптылыққа, киіміндегі олқылықтарды байқауға, оларды ересектің көмегімен немесе өз бетінше реттеуге, ас ішу құралдарын орнымен қолдануға баулу. |
| **Серуен** | **Көліктерді бақылау. (қоршаған ортамен танысу, сөйлеуді дамыту, көркем әдебиет)**Мақсат-міндеттер. Балаларға көліктер жайлы ұғымдар қалыптастыру, көліктердің ары-бері бағытта жүретінін байқату; көліктердің дөңгелектері айналатыны туралы айтуға ынталандыру; зейінін, ойлау қабілетін дамыту.Машиналар жүреді ары-бері,Алға және кері.Жүкті тасымалдайды,Жақын жерге, алысқа бағыттайды.**Еңбекке баулу тапсырмалары:** балаларды сұхбатхана орындықтарын қардан тазалауға шақыру. **(еңбек дағдылары)**Мақсат-міндеттер: балаларды қарапайым еңбек әрекеттерін жасауға машықтандыру; тазалыққа, еңбексүйгіштікке тәрбиелеу.**"Торғай мен автомобильдер" қимылды ойыны. (дене шынықтыру)**Мақсат-міндеттер. Балалардың сигнал бойынша жан-жаққа шашырап жүгіре алу дағдыларын қалыптастыру; жылдамдыққа, шапшаңдыққ тәрбиелеу; ойын сюжетіне ілесіп, торғайлардың қимылдарын сомдауға ынталандыру.Педагог балаларға торғайлар салынған қалташаларды үлестіреді.- Балалар торғайлар қалай қимылдайды? Көрсетіңдерші.Педагог балаларға торғайлар сияқты қанаттарын (қолдарын) жан-жаққа жайып, бұлғауды көрсетеді.- Жарайсыңдар!- Балалар торғайлар жолға отырып, жемді шоқиды.- Қалай шоқитынын көрсетейікші.Педагог балаларға торғайлардың шоқайып отырып жем шоқығанын, саусақтарымен тізесіне соққылап көрсетеді.- Жарайсыңдар!Педагог балалардың қимылдарын көркем сөзбен сүйемелдейді, жылжу бағытын реттеп, қадағалап жүреді.- Торғайлар, торғайлар,Ұшыңдар, ұшыңдар!Жолға отырып қоныңдар,Жемді шоқыңдар!Педагог рульді ұстап, автомобильді көрсетеді, алаңда шоқайып отырған балаларға қарай жылжиды.- Автомобиль келе жатыр!Абайлаңдар!Ұшыңдар жан-жаққа:- Ұш, ұш!Ойын екі рет ойнатылады.**"Аяқ ұшына түрып, ақырын жүрейік" жаттығуы. (дене шынықтыру)**Мақсат-міндеттер: балалардың бір сапта, бір бағытқа қарай аяқ ұшымен жүре білу қабілетін дамыту; аяқ бұлшық еттерін, дене тепе-теңдігін дамыту, тыныс алу мүшелерін жетілдіру. | **Қарды бақылау. (қоршаған ортамен танысу, сөйлеуді дамыту)**Мақсат-міндеттер. Балаларды қардың аяқтың астында, жерде жатқанын айтқызып, оны аяқпен басқанда іздердің қалуын байқауға үйрету.- Із қалады, қарды басса -Іздер жатыр жолақ ұқсап.- Балалар, қардың түсі қандай?- Қарды үстінен жүрсе, не қалады?- Иә, іздер қалады.- Іздер жолаққа айналды. Жарайсыңдар!**Еңбекке баулу тапсырмалары:** балаларды қарды күректермен күреп, жүруге арналған жолдарды жасауға шақыру. **(еңбекке дағдылары)**Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу; жағымды эмоцияларды дамыту.**"Қарлы жолдарды басайық" қимылды жаттығуы. (дене шынықтыру)**Мақсат-міндеттер. Балалардың сапта түзу бағытпен жүріп, екі аяқпен секіріп, жүрігіп, алға жылжу қабілеттерін жетілдіру, тепе-теңдікті сақтау қабілеттерін дамыту, бұлшық еттерін шымыр ету.Педагог балаларды көркем сөз бен қимылдарды орындауға ынталандырады.- Алдымызда ұзыншаЖайылып тұр жолақша.Топ-топ етіп басайық,Қадам басып барайық.Секіреміз оп-оп!Біз жүреміз топ боп.Ал енді біз жүгірейк,Саптан қалмай, үлгерейік.Жүгір, жүгір, балақай!Саптан қалма, балақай!Жүгіріп болдық, жүрейік,Тыныс алып, үлгерейік.Тыныс алып болайық,Қадам басып, тоқтайық ...Д. Ахметова**"Шеңберге дәлде" ойын жаттығуы. (дене шынықтыру)**Мақсат-міндеттер: балаларда нысанаға (қарды) дәлдеп ата білу, ептілік, мергенділік қабілеттерін дамыту. | **Желді бақылау. (қоршаған ортамен танысу, сөйлеуді дамыту)**Мақсат-міндеттер. Балаларды ағаштың бұталарына қарап, желдің болғанын байқауға үйрету; байқағыштыққа, зеректікке тәрбиелеу.- Балалар, жел соғып тұр ма?- Ағаштардың бұтақтарына қарайықшы.- Жел соғып, бізбен ойнайды,Ағаш пен бұтақты шайқайды.Ары-бері шайқайды,- Ш-ш-ш - деп дыбыстайды.- Желдің дыбысын біз қалай көрсетеміз?- Иә, "ш-ш-ш" дейміз.- Жарайсыңдар!**Еңбекке баулу тапсырмалары:** балаларды ағаштан түсіп қалған ұсақ, құрғақ бұтақтарды жинауға шақыру.Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу. **(еңбек дағдылары)****"Мысық пен тышқандар" қимылды ойыны. (дене шынықтыру)**Мақсат-міндеттер. Балаларды сигналмен қозғалу әдебіне үйрету; жан-жаққа шашылып жүгіру қабілетін қалыптастыру; ептілікке, жылдамдыққа, шапшаңдыққа тәрбиелеу.Педагог балалар үшін "тышқандардың інін" белгілеп қояды.- Балалар, сендер тышқандарсыңдар. Тышқандар інде тыныш отырады. Тышқандар аулаға шығып та ойнайды.- Тышқандай қалай жүгіріп ойнады? Көрсетейікші. Тамаша.- Балалар, тышқандар мысықтан қорқады. Мысық шықса - тышқандар інге жүгіріп, тығылады.- Қанекей, орындарымызға барып, отырайықшы.Педагог көркем сөзді қолданады.- Тышқандар інге сыймайды,Тесіктерден сығалайды.Ешкім жоқ болса оларАулаға шығып ойнайды.Ай-ай-ай! Тышқандар-ай,Жақындайды мысықай!Шеңберден асыңдар,Қашыңдар!Д. АхметоваСоңғы сөздерді айтқанда, педагог ойыншық мысықты қолға ұстап шығарады.Балалардың бір-біріне соғылмауын ескеріп, дауыс күшін реттеу керек.Ойын екі рет ойнатылуы мүмкін.**"Тегіс жолмен жүреміз" ойын жаттығуы. (дене шынықтыру)**Мақсат-міндеттер: алға қарай жылжи отырып, қос аяқпен секіруге жаттықтыру. | **Күнді бақылау. (қоршаған ортамен танысу, сөйлеуді дамыту)**Мақсат-міндеттер. Балаларды күннің аспанда орналасуын және жарқырағанын байқап, жылу мен жарықты беруі туралы айтылып жатқанда, қолдарын жайып, жоғары созып, жағымды эмоцияларға бөленуге ынталандыру; күн туралы алғашқы ұғымдарды қалыптастыру.Педагог балаларға қимылдарды көрсетіп жатады, балалар соңынан қайталайды.Алтын күнге ұқсайық,Қолдарды, кел, созайық.Қолдарымыз - шуақтар,Жайылады жан-жаққа.**Еңбекке баулу тапсырмалары:** балаларды учаскедегі жемшашарларды жемге толтыруға шақыру. **(еңбек дағдылары)**Мақсат-міндеттер: балаларды ересектің үлгісіне еріп, құстарға қамқорлық жасауға баулу; қарапайым еңбек әрекеттерін жасауға машықтандыру; жағымды эмоцияларды дамыту.**"Жүрейік" қимылды жаттығуы. (дене шынықтыру)**Мақсат-міндеттер. Балаларды саппен, бір-біріне соғылмай, белгілі бағытта ырғақпен марш басып жүру дағдысын қалыптастыру, достыққа, шапшаңдыққа тәрбиелеу.- Жүрейік, жүрейік,Қолды көкке сермейік,Күнге сәлем берейік,Шапалақтап, күлейік.Жаттығу бірнеше рет өткізіледі. Педагог балалардың жүрудегі қауіпсіздігін бақылай жүреді.**"Әткеншек" қимылды ойыны. (дене шынықтыру)**Мақсат-міндеттер: балаларды шеңберге тұрып, тақпақ сөздеріне сай қимылдай білу қабілетін қалыптастыру.Бір жоғары, бір төмен,Күні бойы тербелем.Әткеншек-ау, әткеншек,Айнала бер бізбенен. | **Қоян ойыншығын бақылау (ақ қоян). (қоршаған ортамен танысу, сөйлеуді дамыту, көркем әдебиет)**Мақсат-міндеттер. Балалардың көңілін қоянның тоны ақ, құлағы ұзын екеніне, қимылдарына назар аударту; қоянның қимылдарын, көркем сөздерге еліктеп, өздігінен жасауға ынталандыру, жаттығудан жағымды әсер ала білу қабілетін дамыту.Педагог ақ қоян ойыншығын көрсетіп, оның сыртқы сипатын байқатады.Балаларға оның ақ терісі мен ұзын құлағы туралы сұрақтарды қойып, жауапты қайтаруға ынталандырады.- Қоян құлақтарын қалай қимылдатады?- Барлығымыз көрсетейікші. Жарайсыңдар!- Қараңдаршы, ақ қоян жылы ақ тонын киіп алды. Қоян қуанып қалды. Сендерді бірге ойнауға шақырады.- Қоян қорқақ,Ұзын құлақ.Бұта түбінде,Қасқырға көрінбей,Ақ қарда жатыр,Тыныш қана, үндемей.Д. Ахметова**Еңбекке баулу тапсырмалары:** балаларды ағаштан түсіп қалған ұсақ, құрғақ бұтақтарды жинауға шақыру.Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу. **(еңбек дағдылары)****"Бері шыға ғой, қоян!" қимылды ойыны. (дене шынықтыру)**Мақсат-міндеттер. Балаларға шеңбер бойымен жүріп, барлығы топтасып, "Бері шыға ғой, қоян!" сөздерін айтып, көрсетілген қимылдарға еліктеу қабілеттерін жетілдіру.Педагог балалардың бірін "Қоян" атап, барлығымен бірге оны шақырады. Шақырылған қоян ортаға шығып, қимылдарды жасайды (педагог үлгіні көрсете алады), балалар қайталайды.- Бері шыға ғой, қоян!Сұр құлақтармен ойна!Былай көрсет,Былай көрсет,Сұр құлақтармен ойна!**"Допты (қарды) қағып ал" қимылды жаттығуы. (дене шынықтыру)**Мақсат-міндеттер: балаларды допты екі қолмен ұстауға жаттықтыру; тепе-теңдікті сақтауға, ептілікке баулу. |
| **Серуеннен оралу** | Өз шкафын белгі бойынша тауып алуды, өз киімін өзі шешуді, өз қажеттері жайында айтуға машықтандыру. **(мәдени-гигиеналық дағдылар, дербес әрекет)** |
| **Түскі ас** | **Гигиеналық дағдылар**Мақсат-міндеттер. Күнделікті өмірде гигиеналық дағдыларды сақтау қажеттігін білу. Балаларды сыртқы келбетін бақылауға үйрету; сабынды дұрыс қолдануды, қолды, бетті, құлақты тазалап жууды, жуынғаннан кейін құрғатып сүртуді, орамалды орнына ілуді, тарақты және қол орамалды пайдалануды үйрету.**"Қолдарымызды тап-таза ғып жуайық" ойын жаттығуы.**Мақсат-міндеттер: жуу алгоритмін бекіту.*Көркем сөз.*Нан мен қасықты ал да,Тамақ ішуді баста!Тусипжанова-Шагирова А.**(мәдени-гигиеналық дағдылар)** |
| **Күндізгі ұйқы** | Балалардың тыныш ұйықтауына жайлы жағдай жасау. **(мәдени-гигиеналық дағдылар)** |
| **Бірте-бірте тұрғызу, сауықтыру шаралары** | Керуеттегі жаттығуларКөзімізді ашайықАунап, қунап алайық,Ұйқымызды ашайық"Самал жел" - іште жатып, қолдары дене бойында. Бастарын сәл көтеріп, жел соққанын келістіру:"Ф-ф-ф"."Желдің желпуі" - іште жатып, қолдары дене бойында, қолдарын екі жаққа созу."Жел бұлттарды айдайды" - тізені құшақтап жату. Аяқты құшақтап денемен адына-артына тербелу.**(дене шынықтыру)** |
| **Бесін ас** | Алдына қойған асқа назар аударту; дастарқан басында отыру мәдениеті, тамақтану мәдениетіне баулуға бағытталған жеке-дара жұмыс; этикет ережелері. **(мәдени-гигиеналық дағдылар)** |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | **Сөйлеуді дамытудан ойын-жаттығу**"Не қалай дыбыстайды? [о], [ө] дыбыстары".Мақсат-міндеттер. Балаларды үй жануарларының дыбыстау ерекшеліктерімен, дауысты [о], [ө] дыбыстарының артиқуляциясымен таныстыру; үй жануарларының қыстағы тіршілігі жөнінде білімдерін пысықтау.**Драматизация.**"Қызыл телпек" ертегісін ағаш ойыншықтар театрын қолдану арқылы сахналау. Таныс ертегілер мен шағын шығармалардың мазмұны бойынша сұрақтарға жауап беруді және мазмұнын өз бетінше қайталап айтуды үйрету. Сюжетті эмоционалды қабылдауды, кейіпкерлерге жанашырлық танытуды үйрету.**(көркем әдебиет)****Ұлттық ойын "Қазан"**Асықтарды көлденең нысанаға 3 метр қашықтықтан лақтырады. Сөреден 3 метр жерде үлкен қазан тұрады (шеңбер). Белгі бойынша әр топтың ойыншылары асықтарды қазанға лақтырады. Қазанның ішіне көбірек асық түсірген топ жеңеді. | **Математика негіздерінен ойын-жаттығу**"Марғаулар жіппен ойнайды".Мақсат-міндеттер. Балаларды екі тең не тең емес заттар тобын саны бойынша салыстыруға және теңдестіруге үйрету; заттар жұптарын тұстастыру және беттестіру тәсілдерін қолдану іскерлігін қалыптастыру; заттарды оң (сол) қолымен алып, жолақтың сол жағынан бастап, оң жағына қарай, бір-біреуден салу тәртібіне дағдыландыру; зейінді, қолдың ұсақ моторикасын, қабылдау және ойлау қабілеттерін дамыту.**Қоршаған ортамен танысудан ойын-жаттығу**"Кішкентай марғау".Мақсат-міндеттер. Марғау туралы ұғым бере отырып, балалардың қабілеті мен зейінін, тілі мен есте сақтауын және байқампаздығын дамыту. Мысық пен марғау туралы көркем сөздерді пайдалана отырып, сөздік қорын молайту.**"Қай жерде шырылдады?" дидактикалық ойыны.**Мақсат-міндеттер: дыбыстың қай жерден шыққанын анықтау. Алдын-ала дайындық жұмысы: қоңыраушаны дайындайды.Барысы: балалардың ішінен жүргізушіні тағайындайды. Балалар шеңбер бойымен отырады, жүргізуші ортаға шығып көзін жұмады. Педагог бір балаға қоңыраушаны береді, бала көзін ашпай қай жақтан шыққанын қолымен нұсқайды. Егер бала дұрыс таппаса, онда екінші рет ойнап отырады. Сосын келесі бала шығады.**(музыка)** | **Сурет салудан ойын-жаттығу**"Өсімдіктер".Мақсат-міндеттер. Балаларды өзара ұжымдасып шығармашылықта сурет салу тәртібіне үйрету; алдын-ала боршамен салынған өсімдік өскен ыдыс бейнесінен шығып, созылып жатқан үй өсімдіктерінің бұталары бойына жапырақтарды саусақтармен жақпалап, салуға үйрету.**"Кім не жейді?" дидактикалық ойыны.**Мақсат-міндеттер: балаларды құстардың қоректенуі туралы білімдерін бекіту; қыстайтын және жыл құстары айырмашылығы туралы білімдерін бекіту; есте сақтауды, зейінді, сөйлеуді дамыту; қыстайтын және жыл құстары туралы түсініктерін кеңейту.Барысы: екі шеңберде әртүрлі тамақ түрлері: тары, дәндер, нан үгіндісі, итмұрын, жидек, қоңыз, құрт, алма суреттері тұрады. Балалардың міндеті - қыстайтын және жыл құстарына азық-түлік бөлу.**(қоршаған ортамен танысу)** | **Музыкадан ойын-жаттығу**"Тауықтар" биі.Мақсат-міндеттер. Балаларды үй жануарлары туралы әндерді тыңдауға және айтуға үйрету; музыканың сипаты мен әннің сөздік мағынасын түсініп айта білу қабілетін қалыптастыру; музыка әуенімен ырғақты қимылдарды топпен бір мезгілде бастап, бір мезгілде аяқтау дағдысына жаттықтыру; дыбысты есту қабілеті мен музыкалық аспапты әуенге ілесе отырып, дыбысты дұрыс қайталай білу қабілетін жетілдіру; үй жануарлары жөнінде ұғымдарын кеңейту.**"Суретті құрастыр" үстел-үсті ойыны.**Мақсат-міндеттер: балаларды тұтас затты жеке бөліктерден құрастыруға жаттықтыру; ерік-жігерін, мақсатқа талпынуын тәрбиелеу.Барысы: қорапта әр түрлі заттар бейнеленген тұтас суреттер болады: жануарлар, өсімдіктер. Екінші қорапта дәл осы суреттер төрт бөлікке бөлініп салынған. Педагог балаларды суреттермен таныстырады. Олар суретте не бейнеленгенін атап айтады.**(қазақ тілі, сөйлеуді дамыту)** | **Қоршаған ортамен танысудан ойын-жаттығу**"Жүргіншілер жолы".Мақсат-міндеттер. Балаларды жүргіншілер жолының маңызымен таныстыра отырып, ақпаратты мұқият тыңдауға үйрету.**"Күлкілі маймылдар" театрландырылған ойын.**Мақсат-міндеттер: зейінді, бақылауды, реакция жылдамдығын дамыту.Барысы: балалар шашыраңқы тұрады. Олар маймылдар болып ойнайды. Олардың алдындағы бала - хайуанаттар бағына келуші, ол әртүрлі қимылдарды орындайды. "Маймылдар", баланың іс-әрекеттерін қайталайды.**(қоршаған ортамен танысу)** |
| **Балалармен жеке жұмыс** | **Саусақ жаттығуы.**Мақсат-міндеттер: балалардың қол ұсақ моторикасын, сөйлеу қабілетін, жағымды эмоцияларды дамыту.Мынау орындық –Дем алуға отырдық.Мынау үстел, (сол қолды жұдырыққа түю, үстіңе оң қолдың жұдырығын қою)Асты іше біл.Анау тұрған төсек, (Қолдарды қарама-қарсы қою, бас бармақтардың ұшын бір-біріне тік бұрышта тигізу)Ұйықтар орын білсек.Міне диван – жұп-жұмсақ,Отырамыз шаршасақ, (Қолдарды ішік жақтарымен бір-біріне қосу)Мынау шкаф – қарасақ, (Екі қолды бас жағында қосып ұстау; алақандар біресе қосылып, біресе жан-жаққа ""ашылады"")Киім-кешек жинасақ.**(сөйлеуді дамыту)** | **Жұмбақтар шешу**Орақ болып туады,Табақ болып тынады. (Ай)Әлемнің бар екі күзетшісі; Бірі-күндіз тынығады,Бірі-түнде тынығады. (Күн мен ай)Бейнесі суда дірілдейді, Қармаққа бірақ ілінбейді (Ай)Күндіз білінбейді,Түнде күлімдейді. (Жұлдыз)Тек өзі көрінбейді, Адамды тоңдырады Ызғары дірілдетіп, Есіңнен тандырады. (Аяз)Суда қалқиды,Жылыда балқиды. (Мұз)**(көркем әдебиет)** | **Сюжетті-рөлдік ойын**Мақсат-міндеттер. Құрастырған құрылыспен сюжетті ойыншықтарды қолданып ойнату.**(құрастыру)** | **Санамақ**Мақсат-міндеттер.Саусақтарға арналған жаттығу.Бас бармақ -әкем,Балан үйрек – шешем,Ортан түйрек – ағам,Шылдыр шүмек – әпкем,Кішкентай бөбек – мен.Бір үйде біз нешеуміз?Бір үйде біз /бесеуміз/**(қазақ тілі, көркем әдебиет)** | **"Сөйлем құрастыру".**Мақсат-міндеттер: суреттер бойынша сөздер, сөйлемдер, шағын әңгіме құрастыруға балаларды машықтандыру; байланыстырып сөйлеу қабілетін дамыту. Балалардың сөздік қорын ойындар мен ойын жаттығулары арқылы кеңейту, сөздік қорды заттардың сапасы мен қасиеттерін білдіретін, заттарды жалпы қоршаған орта және ерекше белгілері бойынша жалпылаушы сөздермен байыту.**(сөйлеуді дамыту, қазақ тілі)** |
| **Серуенге дайындық** | Балаларды серуенге ынталандыру; серуенге ойын жабдықтарын іріктеу; балалармен жеке әңгімелесулер; шалбарын, бас киімі мен бәтеңкесін реттілікпен киюін қадағалау. **(мәдени-гигиеналық дағдылар, дербес әрекет)** |
| **Серуен** | Түскі серуендегі бақылауды жалғастыру. **(қоршаған ортамен танысу, сөйлеуді дамыту, көркем әдебиет)** |
| **Серуеннен оралу** | Өз шкафын белгі бойынша тауып алуды, өз киімін өзі шешуді, өз қажеттері жайында айтуға машықтандыру. **(мәдени-гигиеналық дағдылар, дербес әрекет)** |
| **Кешкі ас** | **Гигиеналық дағдылар**Мақсат-міндеттер. Күнделікті өмірде гигиеналық дағдыларды сақтау қажеттігін білу. Балаларды сыртқы келбетін бақылауға үйрету; сабынды дұрыс қолдануды, қолды, бетті, құлақты тазалап жууды, жуынғаннан кейін құрғатып сүртуді, орамалды орнына ілуді, тарақты және қол орамалды пайдалануды үйрету.**"Қолдарымызды тап-таза ғып жуайық" ойын жаттығуы.**Мақсат-міндеттер: жуу алгоритмін бекіту.*Көркем сөз.*Нан мен қасықты ал да,Тамақ ішуді баста!Тусипжанова-Шагирова А.**(мәдени-гигиеналық дағдылар)** |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | Кітап бұрышында: өткен тақырыптар бойынша суреттерді қарау, сипаттау; ертегілерді есте жаңғырту, кейіпкерлердің сөздерін қайталау. **(коммуникативті дағдылар, сөйлеуді дамыту, қазақ тілі, көркем әдебиет)**Мақсат-міндеттер. Қысқа тақпақтар мен санамақтар, жаңылтпаштарды жатқа айтуды үйрету. Таныс ертегілер мен шағын шығармалардың мазмұны бойынша сұрақтарға жауап беруді және мазмұнын өз бетінше қайталап айтуды үйрету. Сюжетті эмоционалды қабылдауды, кейіпкерлерге жанашырлық танытуды үйрету. Ауызекі сөйлеудің қарапайым түрлерін меңгерту, балалардың өздеріне айтылған сөзді, пікірді түсінуін қалыптастыру, алдын ала үйретілген сөйлеу үлгілерін есте сақтап, әңгімелесе білуге баулу.Ойыншықтар мен заттарды қарастыра отырып, сұрақтарға жауап беруге, оларды жай сөйлемдермен сипаттап айтып беруге баулу.Таныс ертегілер мен шағын шығармалардың мазмұны бойынша алдымен сұрақтарға жауап беруге, кейіннен өздігінен қайталап айтуға баулу.Музыкалық аспаптармен ойындар. **(музыка)**Мақсат-міндеттер. Музыканы эмоционалды көңіл-күймен қабылдауға баулу. Музыкалық жанрлар: ән, би, маршпен таныстыру. Музыкалық ойыншықтар мен балалар музыка аспаптарының (музыкалық балға, сылдырмақ, барабан, металлофон, маракас, асатаяқ, тұяқ, сырнай) дыбысталуын ажырата білуді жетілдіру. Музыкалық шығармалар мен ертегі кейіпкерлерінің қимылдарын мәнерлі және эмоционалды жеткізу дағдыларын дамыту: аю қорбаңдап жүреді, қоян секіреді, құстар ұшады.Түрлі сипаттағы әндердің мазмұны мен көңіл күйін қабылдай білуді қалыптастыру; әннің мазмұнын түсіну. Аспаптың сүйемелдеуіне, ересектердің дауысына ілесе отырып, олармен бірге ән айту, әнді бірге бастап, бірге аяқтау.Өнер бұрышында бояу суреттерін бояту, ұлпақар мүсіндеу және жапсыру жұмыстарын жасау. **(шығармашылық дағдылар, жапсыру, мүсіндеу, сурет салу, құрастыру)**Мақсат-міндеттер. Бір заттың немесе түрлі заттардың суретін салуды қайталай отырып, қарапайым сюжеттік композициялар жасауға үйрету, тұтас қағаз парағына бейнені орналастыру, қызыл, сары, жасыл, көк, қара, ақ негізгі түстер мен олардың реңктерін (қызғылт, көгілдір, сұр) қолдану. **(сурет салу)** Құрастырған құрылыспен сюжетті ойыншықтарды қолданып ойнату. Бірнеше бөліктерді қосу, қысу, біріктіру арқылы өсімдіктерді және жануарларды мүсіндеу дағдыларын қалыптастыру. Жапсыруда табиғи материалдарды және қағазды түрлендіру әдістерін (жырту, умаждау, бүктеу, қатпарлау) қолдану.Табиғат бұрышын зерттеу, салыстыру, танысу, пысықтау жұмыстары. **(зерттеу іс-әрекет, қарым-қатынас іс-әрекеті)**Балаларды геометриялық фигуралармен: үшбұрыш, шаршы, дөңгелекпен таныстыру, ұстау және көру тәсілдері арқылы аталған фигураларды зерттеуге мүмкіндік беру. **(математика негіздері)** |
| **Балалардың үйге қайтуы** (ата-аналарға кеңес) | Балалардың музыкалық қабілеттері туралы әңгімелесу. | Ата-аналарға кеңес."Балаларды қалай қуантуға болады?" | Ата-аналарға кеңес."Мектеп жасына дейінгі балалардың салауатты өмір салтын қалыптастыруда ойын технологияларын қолдану". | Ата-аналармен балалардың жетістігі жайлы айту; апта тақырыбы бойынша сұрақ қою, әңгімелесу. | Ата-аналармен балалардың жетістігі жайлы айту; апта тақырыбы бойынша сұрақ қою, әңгімелесу. |